CELEX: 62011CN0304
Language: da
Date: 2011-06-17 00:00:00
Title: Sag C-304/11: Anmodning om præjudiciel afgørelse indgivet af Consiglio di Stato (Italien) den 17. juni 2011 — Rosanna Valenza mod Autorità Garante della Concorrenza e del Mercato

27.8.2011   
            
            
               DA
            
            
               Den Europæiske Unions Tidende
            
            
               C 252/22
            
         Anmodning om præjudiciel afgørelse indgivet af Consiglio di Stato (Italien) den 17. juni 2011 — Rosanna Valenza mod Autorità Garante della Concorrenza e del Mercato
   (Sag C-304/11)
   2011/C 252/41
   Processprog: italiensk
   
      Den forelæggende ret
   
   Cconsiglio di Stato
   
      Parter i hovedsagen
   
   
      Sagsøger: Rosanna Valenza
   
      Sagsøgt: Autorità Garante della Concorrenza e del Mercato
   
      Præjudicielle spørgsmål
   
   
               a)
            
            
               Er forskriften i § 4, stk. 4, i bilaget til direktiv 1999/70/EF (1) om, at »(b)estemmelser, hvorefter der ved særlige ansættelsesvilkår kræves tilbagelagt en bestemt tjenesteperiode, skal være de samme for personer med tidsbegrænset ansættelse som for fastansatte, medmindre kravet om en forskellig ansættelsesperiode er begrundet i objektive forhold« sammenholdt med § 5, som tidligere fortolket af Domstolen — hvorefter de italienske bestemmelser om, at det ved offentlig ansættelse er forbudt at konvertere den tidsbegrænsede arbejdskontrakt til en tidsubegrænset arbejdskontrakt, er lovlige — til hinder for den nationale lovgivning om stabilisering af de midlertidigt ansatte (artikel 1, stk. 519, i lov nr. 296/2006), der har hjemlet direkte tidsubegrænset ansættelse som undtagelse til reglen om offentlig udvælgelsesprøve, men med nulstilling af ancienniteten opnået under den tidsbegrænsede ansættelse, eller er anciennitetstabet, som den nationale lovgiver har indført, derimod omfattet af undtagelsen »objektive forhold«, som ligger i kravet om at undgå, at personer, der er midlertidigt ansat, indplaceres til skade for de arbejdstagere, der allerede er fastansat, hvilket ville blive resultatet, såfremt de midlertidigt ansatte personer bevarede deres anciennitet?
            
         
               b)
            
            
               Er forskriften i § 4, stk. 4, i bilaget til direktiv 1999/70/EF om, at »(b)estemmelser, hvorefter der ved særlige ansættelsesvilkår kræves tilbagelagt en bestemt tjenesteperiode, skal være de samme for personer med tidsbegrænset ansættelse som for fastansatte, medmindre kravet om en forskellig ansættelsesperiode er begrundet i objektive forhold« sammenholdt med § 5, som tidligere fortolket af Domstolen — hvorefter de italienske bestemmelser om, at det ved offentlig ansættelse er forbudt at konvertere den tidsbegrænsede arbejdskontrakt til en tidsubegrænset arbejdskontrakt, er lovlige — til hinder for en national lovgivning, der med anerkendelse af den optjente anciennitet i et tidsbegrænset arbejdsforhold fastsætter, at den tidsbegrænsede kontrakt afsluttes, og at der indgås en ny kontrakt uden tidsbegrænsning, som er forskellig fra den tidligere, og uden bevarelse af den optjente anciennitet (artikel 1, stk. 519, i lov nr. 296/2006)?
            
         
      (1)  EFT L 175, s. 43.